b'\n_START_ARTICLE_\nSaamen\n_START_PARAGRAPH_\nSaamen (Qualicum) /prema njihovoj legendi ime Qualicum zna\xc4\x8di "Where the Dog Salmon Run" ; vrsta lososa poznatog i kao chum ili keta, lat. Oncorhynchus keta/, jedno od Salishan plemena naseljenih nekada na rijeci Kwalekum (danas Qualicum) na isto\xc4\x8dnoj obali otoka Vancouver u kanadskoj provinciji Britanska Kolumbija. Saameni su govorili dijalektom jezika puntlatsh (pentlatch)._NEWLINE_Prema Hodgeu identi\xc4\x8dni su Qualicum Indijancima kojih je 1909. popisano 14. Njihovi potomci danas su poznati pod imenom Qualicum Indian Band a \xc5\xbeive na rezervatu Qualicum. Ostali nazivi: Kwa-le-cum, Kwan-le-cum, Quawlicum, Quhlicum.'